Battle (film)

Battle er en norsk drama/dansefilm fra 2018 regissert av Katarina Launing. Manus er skrevet av Maja Lunde som i 2011 vant Kosmoramas pitchekonkurranse for ideen til filmen, og fikk  kroner til å utvikle den videre. Lunde ga også ut en roman med samme navn i 2014.

Lisa Teige spiller hovedrollen som Amalie som går på danse-linje på videregående skole. Filmen hadde norsk kinopremière 28. september 2018.

Filmen var en av tolv filmer som ble nominert til Folkets Amanda under Amandaprisen 2019.

Dansescene i filmen ble koreografert av Camilla Tellefsen og Lise Tiller.

Handling 
Amalie arbeider så hardt hun kan i forsøk på å passe inn i en verden, hvor det gjelder å ha alt som er viktig blant de aller fleste tenåringene hun kjenner: både riktig utseende, masse penger, og være best til å danse. Men når faren hennes plutselig går konkurs raser hele livet hennes sammen. På skolen, og ovenfor venninnene, forsøker Amalie å late som ingenting har skjedd i familien.

Men snart møter Amalie danseren Mikael, som er veldig annerledes enn alle andre guttene hun tidligere hadde møtt. Amalie blir snart dratt mellom sin nye tilværelse sammen med Mikael, eller sine tidligere venninner og deres konstante status-jag. Samtidig vikler Amalie seg inn i et stadig større og mer omfattende nett av løgner.

Skuespillere 
 Lisa Teige - Amalie
 Fabian Svegaard Tapia - Mikael
 Vebjørn Enger - Aksel
 Stig Amdam - Bjørn
 Charlott Utzig - Charlotte
 Sofie Albertine Foss - Vanessa
 Karen-Lise Mynster - Birgitta

Referanser

Eksterne lenker 
 

Norske dramafilmer
Filmer fra 2018
Norske filmer fra 2010-årene